C 301/18
HU
Az Európai Unió Hivatalos Lapja
2022.8.5.
20.
rámutat arra, hogy a Helyreállítási és Rezilienciaépítési Eszköz egyben lehetőség is az új európai Bauhaus tagállamokon és helyi önkormányzatokon belüli támogatására; 21. rámutat, hogy az új európai Bauhaust össze kell hangolni a 2021 és 2027 közötti időszakra vonatkozó többéves pénzügyi kerettel és a városi mobilitásra irányuló uniós kezdeményezéssel, és megfelelő finanszírozást kell biztosítani az új európai Bauhaushoz hozzájáruló helyi és regionális önkormányzatok működési költségeinek fedezésére; felszólít a fenntartható fejlődési célok keretein belül az új európai Bauhaus megvalósítására vonatkozó ambiciózus ütemtervek alkalmazására; 22. kéri, hogy az új európai Bauhausszal kapcsolatos stratégiák, projektek és intézkedések és kidolgozásakor és végrehajtásakor vegyék figyelembe a földrajzi egyensúlyt, valamint az EU éghajlati, gazdasági, társadalmi és kulturális sokszínűségét, továbbá a finanszírozási lehetőségeket és a források elkülönítését, miközben a területi kohézió továbbra is az egyik kiemelt célkitűzés marad; Mutatók 23. hangsúlyozza, hogy a helyi és regionális önkormányzatoknak hatásköreiken belül nyomon kell követniük, hogy a nemzeti kormányok milyen mértékben használják fel az új európai Bauhaust a különféle programokban, eszközökben és eljárásokban, és fontosnak tartja, hogy az Európai Bizottság világos mutatókat dolgozzon ki a nyomon követéshez; 24. aggodalmát fejezi ki amiatt, hogy a jelenlegi uniós finanszírozási ciklusban (2021–2027) nincsenek mutatók, és ez egy elszalasztott lehetőség a siker mérésére; 25. úgy véli, hogy az új európai Bauhaus alapelveit a helyi és regionális önkormányzatokkal partnerségben kell kidolgozni, és minőségi kritériumként kell érvényesíteni az épített környezetre, a város- és vidékfejlesztésre, a kulturális örökségre és a kulturális tájakra közvetlen vagy közvetett hatással lévő uniós finanszírozási programok esetében; 26. javasolja, hogy az erős regionális nyomonkövetési politika kialakítása érdekében hozzák létre az új európai Bauhaus regionális eredménytábláját, amely biztosítja, hogy az új európai Bauhaust minden szinten végrehajtsák, és hogy a regionális beruházások az új európai Bauhaus alapelvei szerint történjenek; 27. megjegyzi, hogy a helyi és regionális önkormányzatok felelősek a helyi középületek és a városi nyilvános terek jelentős állományáért, és fontos szabályozási és finanszírozási szerepet játszanak ezen épületek és városi területek korszerűsítésében.
Ennek megfelelően fontos, hogy a helyi és regionális önkormányzatok a szabályozás szűk keresztmetszeteinek azonosítására összpontosítsanak, és hozzájáruljanak a szabályozás egyszerűsítéséhez és új szabályozási megközelítések kidolgozásához; 28. kiemeli, hogy az RB részt vett az éghajlat-, energia- és környezetvédelmi stratégiák kidolgozásában és támogatásában helyi és regionális szinten.
a zöld megállapodás helyi szintű végrehajtásával foglalkozó munkacsoport felhasználható lenne az új európai Bauhaus alapelveinek előmozdítására és a siker nyomon követésére; 29. hangsúlyozza, hogy kulcsfontosságú a nyitott innovatív koncepciókról és folyamatokról, az interdiszciplináris megközelítésekről és a kompetenciákról szóló párbeszéd a helyi és regionális önkormányzatok között.
Ennek ki kell terjednie az RB tudáscsereplatformján működő új európai Bauhausra, a Science Meets Regions [a tudomány és a régiók találkozása] programra és az egyéb uniós programok által finanszírozott együttműködési projektekre; 30. hangsúlyozza, hogy az új európai Bauhausnak elő kell segítenie a nemek közötti egyenlőséget.
A nemek közötti egyenlőség horizontális kritérium kell, hogy legyen, hiszen egy, a kohéziós politika fenntartható és kiegyensúlyozott fejlődéséhez szükséges, erőteljes tényezőről van szó; Az új európai Bauhaus fesztivál, díjak és labor koncepciója 31. üdvözli az első Új Európai Bauhaus-díjat, és javasolja szinergiák feltárását a lakhatás, a kulturális örökség, a kortárs építészet és a tájépítészet terén már meglévő díjakkal; kéri továbbá a kulturális örökség európai éve (2018) bevált gyakorlatainak megosztását; 32. elismeri az európai kiválósági pecsét létrehozását mint az Új Európai Bauhaus-cím koncepciója felé tett első lépést, de aggodalmát fejezi ki amiatt, hogy az emberek azt várhatják, hogy az Új Európai Bauhaus-cím finanszírozással jár együtt.
A külön cím használata az RB kézzelfogható hozzájárulásának tekinthető az új európai Bauhaus kezdeményezés fejlesztéséhez, az RB által 2021-ben javasoltak szerint;